laion/Wikipedia-Exotic huggingface dataset:
1963. aasta NSV Liidu meistrivõistlused purjetamises

1963. aasta NSV Liidu meistrivõistlused purjetamises toimusid kahes osas. Kiiljahtidele 29. septembrist 6. oktoobrini Ždanovis, svertpaatidele 8.-15. septembril Kaunases. Kehakultuurlase aastaraamat 1963, Tallinn: Eesti Riiklik Kirjastus, 1964.
1961. aasta NSV Liidu meistrivõistlused purjetamises

1961. aasta NSV Liidu meistrivõistlused purjetamises toimusid kahes osas. Kiiljahtide regatt Tallinnas 25. augustist 4. septembrini, svertpaatide oma Sevastopolis 29. septembrist 9. oktoobrini. Kehakultuurlase aastaraamat 1961, Tallinn: Eesti Riiklik Kirjastus, 1962.
1962. aasta NSV Liidu meistrivõistlused purjetamises

1962. aasta NSV Liidu meistrivõistlused purjetamises toimusid kahes osas: kiiljahtide regatt Riias 14.–24. septembrini, svertpaatide oma Sevastopolis 28. septembrist 7. oktoobrini. Kehakultuurlase aastaraamat 1962, Tallinn: Eesti Riiklik Kirjastus, 1963.
Pala vald

Pala vald oli vald Jõgeva maakonna idaosas, Peipsi järve kaldal. Pala vald sai omavalitsusliku staatuse 30. aprillil 1992. Eesti omavalitsuste haldusreformiga moodustati 2017. aastal Alatskivi valla, Kallaste linna, Pala valla, Peipsiääre valla ning Vara valla ühendamisel uus haldusüksus – Tartu maakonda kuuluv Peipsiääre vald. Pala Vallavolikogu ei soovinud vabatahtlikult ühineda, vaidlustades sundliitmise Riigikohtus. Riigikohtu põhiseaduslikkuse järelevalve kolleegium jättis vallavolikogu taotluse rahuldamata. Pala viimane vallavanem oli Jozsef Weinrauch. Vallas oli 23 küla: Assikvere, Haavakivi, Kadrina, Kirtsi, Kodavere, Kokanurga, Lümati, Metsanurga, Moku, Nõva, Pala, Perametsa, Piibumäe, Piirivarbe, Punikvere, Raatvere, Ranna, Sassukvere, Sõõru, Sääritsa, Tagumaa, Vea ja Äteniidi. Vallas oli üks kool: Anna Haava nimeline Pala Kool. Pala bussiõnnetus Maakatastri statistika, vaadatud 31.07.2019. Statistikaamet, vaadatud 30.05.2017. Eesti haldus- ja asustusjaotuse klassifikaator Eesti Vabariigi Ülemnõukogu Presiidiumi seadlus Hiiu maakonna Emmaste valla, Jõgeva maakonna Pala ja Raja valla, Lääne-Viru maakonna Haljala valla ning Viljandi maakonna Mõisaküla linna omavalitsusliku staatuse kinnitamise kohta. RT 1992, 19, 274 Alatskivi valla, Kallaste linna, Pala valla, Peipsiääre valla ja Vara valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine Vabariigi Valitsuse 22. juuni 2017. a määruse nr 97 „Alatskivi valla, Kallaste linna, Pala valla, Peipsiääre valla ja Vara valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine“ põhiseaduspärasuse kontroll Siseministeerium: Kohalike omavalitsuste juhid 2014. a. jaanuari seisuga, vaadatud 17. oktoober 2014  Pala vald – pildid, videod ja helifailid Wikimedia Commonsis
1963. aasta NSV Liidu meistrivõistlused jääpurjetamises

1963. aasta NSV Liidu meistrivõistlused jääpurjetamises toimusid 17.–24. märtsini Tallinnas. Võistkonnad: 1. Sõja-Merejõud I 28 790 2. Kalev I 27 524 3. Trud I 24 010 4. Vodnik 22 109 5. Tööjõureservid 21 157 6. Sõja-Merejõud II 18 278 7. Kalev II 14 854 Kehakultuurlase aastaraamat 1963, Tallinn: Eesti Riiklik Kirjastus, 1964. http://www.sport24.ee, 24. juunil 2016.
1962. aasta NSV Liidu meistrivõistlused jääpurjetamises

1962. aasta NSV Liidu meistrivõistlused jääpurjetamises toimusid 25. märtsist 3. aprillini Riias. Arvult olid need üheteistkümnendad. Võistkonnad: 1. Kalev 29 805,5 2. Tööjõureservid 29 290 3. Trud I 24 003 4. Meresõjajõud I 22 524 5. Haapsalu 19 454 6. Trud II 15 455 Seejuures võitis monotüüp XV klassi Haapsalu, 12 m2 klassi Kalevi ja 20 m2 klassi Tööjõureservide koosseis. Kehakultuurlase aastaraamat 1962, Tallinn: Eesti Riiklik Kirjastus, 1963. http://www.sport24.ee, 24. juunil 2016.
1961. aasta NSV Liidu meistrivõistlused jääpurjetamises

1961. aasta NSV Liidu meistrivõistlused jääpurjetamises toimusid 12.–20. märtsil Alūksnes. Võistkonnad: 1. Kalev 29 805,5 2. Trud 29 290 3. Volna 24 003 Kehakultuurlase aastaraamat 1961, Tallinn: Eesti Riiklik Kirjastus, 1962. http://www.sport24.ee, 24. juunil 2016.
1961. aasta Eesti meistrivõistlused jääpurjetamises

1961. aasta Eesti meistrivõistlused jääpurjetamises toimusid 15.–23. veebruarini Pärnus. Võistkonnad: 1. Kalev 16 779 2. Tööjõureservid 11 121 3. Nõukogude Armee 10 370 Kehakultuurlase aastaraamat 1961, Tallinn: Eesti Riiklik Kirjastus, 1962. www.sport24.ee, 24. juunil 2016.
1962. aasta Eesti meistrivõistlused jääpurjetamises

1962. aasta Eesti meistrivõistlused jääpurjetamises toimusid 7.–8. aprillil Harku järvel. Võistkonnad: 1. Tööjõureservid I 13 315 2. Kalev I 12 022 3. Haapsalu Kalev 7 202 Kehakultuurlase aastaraamat 1962, Tallinn: Eesti Riiklik Kirjastus, 1963. http://www.sport24.ee, 24. juunil 2016.
1963. aasta Eesti meistrivõistlused jääpurjetamises

1963. aasta Eesti meistrivõistlused jääpurjetamises toimusid 2.–6. märtsil Tallinnas. Võistkonnad: 1. Tööjõureservid 17 291 2. Kalev I 16 759 3. Kalev II 11 245 Kehakultuurlase aastaraamat 1963, Tallinn: Eesti Riiklik Kirjastus, 1964. http://www.sport24.ee, 24. juunil 2016.
Gregorio Juárez

Gregorio Juárez (Gregorio Juárez Sacasa, 1800 – 1879) oli Nicaragua poliitik ja diplomaat, koos konservatiivi Rosalío Cortésiga teise Nicaragua valitseva hunta (chachagua) liige aastal 1857. Taoline valitsusviis oli konservatiivse Legitimista partei ja liberaalse Democrático partei vahel sõlmitud ja Nicaragua isamaasõjas flibustjeer William Walkeri vastu suunatud Pacto Providenciali jätkuks. Ta asendas huntas eelmist liberaalide partei esindajat kindralit Máximo Jerez Telleríat. Gregorio Juárez sündis 9. mail 1800 Leónis. Ta õppis sama linna Convento de San Francisco kloostris matemaatikat ja meditsiini; hiljem, aastal 1830, lasi ta selle kloostri sulgeda. Temast sai Leóni linnapea ja Nicaragua parlamendi liige. Poliitikuna viis ta aastal 1829 läbi reformi, millega vaimulikud ordud muudeti juriidilisteks isikuteks. Aastal 1848 vahendas ta Nicaragua ja Costa Rica vahelisi piiriläbirääkimisi. Aastal 1857 oli ta lühikest aega Nicaragua riigipea. Aastal 1870 sai temast Nicaragua Riigikohtu kohtunik. Gregorio Juárez suri 21. septembril 1879 Leónis. La Prensa 29. oktoober 2007, Cementerio de Guadalupe desentierro histórico de León http://chroniknet.de/extra/geburtstag/gregorio-juarez-sacasa/
Paenasti

Paenasti (18. sajandi kaartidel Painast) on küla Viljandi maakonnas Põhja-Sakala vallas. Enne 2017. aasta Eesti omavalitsuste haldusreformi kuulus küla Kõo valda. Paenastis asub Eesti geograafiline keskpunkt, kui arvestada seda Eesti äärmiste punktide järgi neljas põhiilmakaares. Küla juures oli Paenasti mõis (saksa keeles Pajusby). Erinevalt teistest praeguse Kõo valla küladest, mis olid varem Pilistvere kihelkonna koosseisus, kuulus Paenasti Kolga-Jaani kihelkonda. Paenasti oli Paenasti valla keskus kuni selle liitmiseni Soosaare vallaga. 1939. aastal liideti Kolga-Jaani kihelkonda kuulunud Paenasti küla Kõo vallaga ning Otiküla ja Oiu said Tänassilma valla osaks. Paenastist on pärit kultuuritegelane Eduard Heinrich Schönberg. Elanike arvu areng: Maa-amet, vaadatud 21.11.2020. Statistikaameti statistika andmebaas, vaadatud 22.05.2024. Eesti haldus- ja asustusjaotuse klassifikaator, vaadatud 9.06.2014. Kolga-Jaani kihelkond Eesti mõisaportaalis. Kolga-Jaani kihelkond ja Vabaduse Risti vennad, Viljandi Muuseumi aastaraamat 2002
Riia–Jelgava raudtee

Riia–Jelgava raudtee on raudteeliin, mis ühendab Jelgava linna Riiaga. Raudtee pikkus oli algselt 41,5 kilomeetrit, aga tänapäeval on see 43 kilomeetrit. Raudtee on täies ulatuses kaheteeline. Tavaline reisirong sõidab Riiast Jelgavasse 49 minutiga, ekspressrong aga 39 minutiga. Riia (Rīga pasažieru) Torņakalns (Sloka ja Tukums II Peatus) Atgāzene "Turība" Tīraine Baloži Jaunolaine Olaines pagasta nams (endine peatus) Olaine Blukas (endine peatus) Dalbe Cena Poļi (endine peatus) Ozolnieki Cukurfabrika Jelgava Raudtee valmis aastal 1868. Algselt oli liini lõppjaamaks Riia pool Torņakalnsi raudteejaam ja Jelgava ning Riia vahel peatus rong vaid St. Olai raudteejaamas. Kui aastal 1872 valmis Riia–Bolderaja raudtee, siis sai uueks lõppjaamaks Riia raudteejaam. Samal aastal pikendati raudteed Mažeikiaini ja ühendati see Liibavi-Romno raudteega. Raudtee ehitati I maailmasõja ajal piirkonna hõlvanud Saksa vägede poolt ümber standardrööpmeliseks (1435 mm). Aastal 1919 ehitati selle kõrvale teine tee, mis oli laiarööpmeline. Aastal 1940 ehitati mõlemad teed laiarööpmeliseks, ent aastal 1941 asendati need standardrööpmelistega. 1944 ehitati üks rööbastee rada uuesti laiarööpmeliseks. Aastal 1972 elektrifitseeriti kogu Riia–Jelgava raudteelõik ja uuendati lõigu mõlemad rööbastee rajad laiarööpmeliseks. Raudteel asub Läti kõige uuem raudteepeatus "Turība". Peatuse rajamist finantseeris Kõrgem ärikool "Turība". Lisaks tänapäevastele raudteejaamadele on jaamad olnud veel Baloži ja Dalbe. http://www.olaine.lv/jaunumi/pasazieru-parvadajumu-labakai-nodrosinasanai-papildus-kursejosajiem-elektrovilcieniem-marsruta-jelgava-riga T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 44. lk. Liin saidil RailWayz Video raudteest
Brian Steen Nielsen

Brian Steen Nielsen (sündinud 28. detsembril 1968 Vejles) on Taani endine jalgpallur, poolkaitsja. Taani jalgpallikoondises mängis ta aastatel 1990–2002 66 mängu ja lõi 3 väravat. Brian Steen Nielsen veebisaidil National Football Teams (inglise)
Emerson Sheik

Márcio Passos de Albuquerque (tuntud nimega Emerson Sheik; sündinud 6. detsembril 1978 Nova Iguaçus) on Brasiilia päritolu Katari endine jalgpallur, ründaja. Emerson Sheik alustas klubikarjääri Brasiilias São Paulos. Aastatel 2001–2005 mängis ta Jaapani kõrgliiga J1 League klubis Urawa Reds. Aastatel 2002–2004 valiti ta Jaapani kõrgliiga hooaja sümboolsesse koosseisu. 2003. aasta hooajal valiti ta Jaapani kõrgliiga hooaja väärtuslikumaks mängijaks. 2004. aasta hooajal lõi ta 26 mänguga 27 väravat ja oli kõrgliiga hooaja suurim väravakütt. Seejärel mängis ta aastatel 2005–2007 Kataris Al Saddi ridades. 2007. aastal mängis ta lühikest aega Prantsusmaa kõrgliiga Ligue 1 klubis Stade Rennais. 2009. aastal liitus ta Brasiilia kõrgliiga klubiga Flamengo. Tema ründepartneriks sai meeskonnas Adriano. Sel hooajal tuli ta Flamengoga Brasiilia meistriks. Emerson Sheik lõi 14 mängus kokku seitse väravat. Aastatel 2009–2010 mängis ta Araabia Ühendemiraatides Al Ainis. 2011. aastal suundus ta tagasi Brasiiliasse, liitudes Fluminensega. Ta tuli Fluminensega sel hooajal riigi meistriks. 2011. aasta mais liitus ta teise Brasiilia kõrgliiga klubiga, Corinthiansega. Samal hooajal tuli ta juba kolmandat korda Brasiilia meistriks. Ta sai sellega esimeseks mängijaks, kes on tulnud kolmel korral järjest Brasiilia meistriks kolme erineva klubi särgis. Corinthianse jaoks osutus väga edukaks ka hooaeg 2012. Lõuna-Ameerika klubide meistrivõistluste Copa Libertadorese finaalmängus lõi ta kaks väravat Argentina klubi Boca Juniors vastu, aidates sellega Corinthianse Lõuna-Ameerika meistriks. Sellega kindlustas Corinthians koha klubide maailmameistrivõistlustele. Finaalis alistas Corinthians Inglismaa klubi Chelsea ja võitis oma teise klubide maailmameistritiitli. 2013. aastal tuli ta klubiga Lõuna-Ameerika superikavõistluste Recopa Sudamericana võitjaks. 2014. aastal oli ta laenul Brasiilia kõrgliiga klubis Botafogo ja aastatel 2015–2016 mängis ta taas Flamengos. 2017. aastal liitus ta Ponte Pretaga, mis jäi sel hooajal Brasiilia kõrgliigas aga 19. ja langes kõrgliigast välja. 2018. aasta jaanuaris sõlmis ta taas lepingu Corinthiansega. 2018. aastal Corinthianses veedetud hooaeg jäi tema karjääri viimaseks. Katari jalgpallikoondises mängis ta aastal 2008 kolm mängu. Ta on esindanud kuues mängus ka Brasiiliat alla 20-aastaste koondises. Consadole Sapporo J2 League: 2000 Urawa Red Diamonds J.League Cup: 2003 Al Ain FC UAE Super Cup: 2009 Flamengo Taça Rio: 2009 Campeonato Carioca: 2009 Campeonato Brasileiro Série A: 2009 Fluminense Campeonato Brasileiro Série A: 2010 Corinthians Campeonato Brasileiro Série A: 2011, 2015 Copa Libertadores: 2012 Klubide maailmameistrivõistlused: 2012 Campeonato Paulista: 2013, 2018 Recopa Sudamericana: 2013 "Emerson Sheik é apresentado no Corinthians e promete dar resposta em campo". globoesporte.globo.com. 19.1.2018. Vaadatud 24.3.2018 "Titular, Sheik diz que quer ser útil até seu último dia de contrato no Corinthians e não descarta cargo". globoesporte.globo.com. Vaadatud 9.12.2018 Emerson Sheik veebisaidil National Football Teams (inglise)
Francisco Arce

Francisco Arce (sündinud 2. aprillil 1971 Paraguaris) on Paraguay endine jalgpallur, kaitsja. Paraguay jalgpallikoondises mängis ta aastatel 1995–2004 61 mängu ja lõi 5 väravat. Francisco Arce veebisaidil National Football Teams (inglise) RSSSF
Casiano Delvalle

Casiano Delvalle (sündinud 13. augustil 1970) on Paraguay endine jalgpallur, ründaja. Paraguay jalgpallikoondises mängis ta 1995. aastal 3 mängu. Casiano Delvalle veebisaidil National Football Teams (inglise)
Daniel Sanabria

Daniel Sanabria (sündinud 8. veebruaril 1977) on Paraguay endine jalgpallur, kaitsja. Paraguay jalgpallikoondises mängis ta aastatel 2001–2003 seitse mängu. Ta kuulus Paraguay koondisse 2001. aasta Copa Américal ja 2002. aasta maailmameistrivõistlustel. Daniel Sanabria veebisaidil National Football Teams (inglise)
Guido Alvarenga

Guido Virgilio Alvarenga Alvarenga (sündinud 24. augustil 1970) on Paraguay endine jalgpallur, poolkaitsja. Paraguay jalgpallikoondises mängis ta aastatel 1995–2003 24 mängu ja lõi 3 väravat. Guido Alvarenga veebisaidil National Football Teams (inglise)
José Ortigoza

José Ortigoza (sündinud 1. aprillil 1987 Asunciónis) on Paraguay jalgpallur, ründaja. Paraguay jalgpallikoondises mängis ta aastatel 2010–2015 6 mängu ja lõi 3 väravat. José Ortigoza veebisaidil National Football Teams (inglise)
Richart Báez

Richart Báez (sündinud 31. juulil 1973) on endine Paraguay jalgpallur, ründaja. Paraguay jalgpallikoondises mängis ta aastatel 1995–2002 26 mängu ja lõi 2 väravat. Richart Báez veebisaidil National Football Teams (inglise)
Santiago Salcedo

Santiago Salcedo (sündinud 6. septembril 1981) on Paraguay jalgpallur, ründaja. Paraguay jalgpallikoondises mängis ta aastatel 2003–2012 4 mängu. Santiago Salcedo veebisaidil National Football Teams (inglise)
Ángel Ortiz

Ángel Ortiz (sündinud 27. detsembril 1977) on Paraguay endine jalgpallur, poolkaitsja. Paraguay jalgpallikoondises mängis ta aastatel 2003–2007 27 mängu. Ángel Ortiz veebisaidil National Football Teams (inglise)
Rainer Eppelmann

Rainer Eppelmann (sündinud 12. veebruaril 1943 Berliinis) on Saksa luterlik vaimulik, teoloog ja poliitik. Rainer Eppelmanni isa oli puusepp ja ema õmbleja. 1961. aasta augustis pidi ta seoses Berliini müüri ehitamisega gümnaasiumi pooleli jätma, kuna Johannes Kepleri Gümnaasium, kus ta õppis, asus Lääne-Berliinis. Esialgu töötas ta katusepanija abina. 1962–1965 õppis ta müürsepaks ja hiljem töötas käsitöölisena. 1964. aastal keeldus ta teenistusest Saksa DV Rahvaarmees, mille eest teda karistati kaheksakuulise vanglakaristusega. 1969. aastal alustas Eppelmann õpinguid Berliini Jutlustajatekoolis Paulinum, mille ta lõpetas 1974. aastal. 1975. aastal ordineeriti Rainer Eppelmann vaimulikuks. Alates 1974. aastast töötas jutlustaja ja vaimulikuna Berliini Samariitlaste koguduses ja Friedrichshaini koguduses. Vaimulikuna osales Rainer Eppelmann inimõiguslusliikumises ja võttis osa opositsioonilisest tegevusest. 1980. aastatel püüdis Stasi teda kahel korral mõrvata, kuid atentaadid ebaõnnestusid. 1989. aasta oktoobris oli Rainer Eppelmann üks opositsioonilise partei Demokraatlik Algus (Demokratischer Aufbruch) asutajaid. 1990. aasta veebruaris sai ta portfellita ministriks Hans Modrowi valitsuses. 1990. aasta märtsis valiti ta Rahvakoja liikmeks ja aprillis Demokraatliku Alguse esimeheks. 1990. aasta 12. aprillist kuni 2. oktoobrini oli Rainer Eppelmann Saksa DV desarmeerimise- ja kaitseminister. 1990. aasta augustis ühines Demokraatlik Algus Saksamaa Kristlik-Demokraatliku Liiduga. Aastatel 1990–2005 oli Rainer Eppelmann Saksamaa Kristlik-Demokraatliku Liidu esindajana Saksamaa Liidupäeva liige. Alates 1998. aastast on ta SSÜP Diktatuuri Läbitöötamise Sihtasutuse eestseisuse esimees. Manfred Agethen. Rainer Eppelmann : Pfarrer, Minister, Vorsitzender der CDA, Mitglied des Präsidiums der CDU * 12. Feb. 1943 Berlin, evangelisch Konrad-Adenauer-Stiftung. Geschichte der CDU Rainer Eppelmann : Vorsitzender, geboren am 12.02.1943 : Bürgerrechtler, Minister für Abrüstung und Verteidigung Bundesstiftung zur Aufarbeitung der SED-Diktatur Sven Felix Kellerhoff. Ein Pfarrer als "Staatsfeind Nr. 1" der DDR Die Welt, 12. veebruar 2013 Rainer Eppelmann, riigivaenlane number üks Diplomaatia, nr. 133, 2014 Rainer Eppelmann geb. 1943 Lebendiges Museum Online German Democratic Republic. Ministries, political parties, etc. rulers.org Rainer Eppelmann DDR 1989/90 Manfred Agethen. Demokratischer Aufbruch (DA) Konrad-Adenauer-Stiftung. Geschichte der CDU Rainer Eppelmann : Ministerbiografie deutsche-einheit-1990.de
Pantainos

Pantainos Aleksandriast (Πάνταινος; ladinapäraselt Pantaenus; suri umbes 200) oli kristlik teoloog, Aleksandria katehheetide kooli juht, katoliku kiriku ja kopti kiriku pühak. Pantainose kuulsaim õpilane Aleksandria Klemens nimetab teda Sitsiilia mesilaseks, mistõttu arvatakse, et ta pärines Sitsiiliast. Eusebiose tunnistuse järgi tegutses stoitsistliku ettevalmistusega õpetlane Pantainos misjonärina ning jõudis välja Indiasse. Hieronymuse sõnul läks ta Indiasse Aleksandria piiskopi Demetriose õnnistusel (Kuulsatest meestest, 36). Seal oleva ta avastanud Matteuse evangeeliumi heebreakeelse algkuju, mille apostel Bartolomeus oli usaldanud enda rajatud kogudustele (Kirikulugu, V, 10); tänapäeval arvatakse, et tegu oli tõlkega heebrea keelde. Pantainos oli Aleksandria katehheetide kooli esimene teadaolev juht. Väikesearvulise õpilaskonnaga koolis õpetati filosoofiat ja Piibli teoloogiat. See oli üks esimesi katehheetide koole ja avaldas kristliku teoloogia arengule suurt mõju. Aleksandria Klemensi sõnul oskas Pantainos prohvetite ja apostlite aasalt õisi korjata ning vahendas oma õpilastele puhast tunnetust. Origenese jaoks oli Pantainos eeskujuks, kuidas suhtuda paganlikku teadusesse ja filosoofiasse. Tema järglane kooli juhina oli Aleksandria Klemens. Pantainose mälestuspäev katoliku kirikus on 7. juuli, kopti kirikus 22. juuni. Wilhelm M. Gessel. Pantainos. – Lexikon für Theologie und Kirche, 3. trükk, kd 7, 1316. Marco Frenschkowski. Pantaenus. – Biographisch-Bibliographisches Kirchenlexikon, kd 16, Bautz, Herzberg 1999, ISBN 3-88309-079-4, vg 1186–1189. Veebiversioon Alain Le Boulluec. Pantainos (Pantène). – Richard Goulet (toim). Dictionnaire des philosophes antiques, kd 5, osa 1, CNRS Éditions, Paris 2012, ISBN 978-2-271-07335-8, lk 141–144. Catholic Encyclopedia: Pantænus Heiligenlexikon Butler's Lives of the Saints Mission of Saint Bartholomew, the Apostle in India, nasrani.net
Milan Kundera

Milan Kundera (1. aprill 1929 Brno, Tšehhoslovakkia – 11. juuli 2023 Pariis) oli tšehhi-prantsuse kirjanik. Kundera sündis haritud perekonnas. Tema isa oli kuulus muusikateadlane ja pianist, mistõttu muusikal on olnud märkimisväärne mõju Kundera loomingule. 1948. aastal astus Kundera ülikooli, kus õppis algul kirjandust ja esteetikat, kuid vahetas peagi eriala ning hakkas õppima filmikunsti. Filmiakadeemia lõpetas Kundera 1952. aastal. Kommunistlikku parteisse oli ta astunud juba 1948. Pärast vahepealset väljaviskamist võeti ta 1956. aastal uuesti parteisse vastu, ent 1970. aastal visati Kundera juba lõplikult välja. Kundera oli sarnaselt paljude teiste kirjanikega seotud 1968. aasta Praha kevade sündmustega. 1975. aastal emigreerus Kundera koos naisega Tšehhoslovakkiast Prantsusmaale. 1981. aastast on ta ka Prantsusmaa kodanik. 1973 Prix Médicis étranger 1985 Jeruusalemma auhind 1986 valiti Ameerika Kunstide ja Kirjanduse Akadeemia välisliikmeks 1987 Austria riiklik Euroopa kirjanduse auhind 2000 Herderi auhind 2020 Franz Kafka auhind Kundera tuntuim romaan on 1984. aastal ilmunud "Olemise talumatu kergus" ("Nesnesitelná lehkost bytí", eesti keeles 1992; 2000; 2017, tõlkinud Leo Metsar). Eesti keelde on veel tõlgitud tema "Surematus", "Nali", "Teadmatus", "Hüvastijätuvalss" jt. Kaarel Kressa. "Milan Kundera – kui olemise kergus muutub talumatuks". Eesti Päevaleht, 28. märts 2009 Олег Антоненко. Невыносимая легкость жизни не здесь. Умер Милан Кундера. Русская служба Би-би-си. 12. juuli 2023
Arvo Eek

Arvo Eek (13. oktoober 1937 – 9. juuli 2009) oli eesti keeleteadlane. Arvo Eek oli pärit raudteelase perekonnast. 1952. aastal lõpetas ta Eidapere 7-klassilise kooli ja 1956. aastal Viljandi Pedagoogilise Kooli. Seejärel töötas ta kolm aastat algkooliõpetajana Ehavere algkoolis Luual. 1957. aastal alustas ta kaugõppes eesti filoloogia õpinguid Tartu Riiklikus Ülikoolis, 1959. aastal läks üle päevasesse osakonda. Ülikooli lõpetas ta 1963. aastal. 1963–1966 oli Arvo Eek ENSV TA Keele ja Kirjanduse Instituudi aspirant. Alates 1966. aastast töötas ta samas nooremteadurina. 1971. aastal kaitses ta filoloogiakandidaadi kraadi teemal "Eesti keele sonoorsed konsonandid", samal aastal määrati ta Keele ja Kirjanduse Instituudi eksperimentaalfoneetika laboratooriumi juhatajaks. Aastatel 1977–1992 töötas Arvo Eek Keele ja Kirjanduse Instituudi vanemteadurina. 1991–1993 oli ta Eesti Vabariigi Riikliku Keeleameti seadusloome nõunik. 1992–1994 oli ta külalisuurija Stockholmi Ülikooli Keeleteaduse Instituudi foneetikalaboratooriumis. 1993–2007 töötas Arvo Eek teadurina Küberneetika Instituudis foneetika ja kõnetehnoloogia laboris. 1994. aasta detsembris kaitses ta doktoritööd "Studies on quantity and stress in Estonian". http://keeljakirjandus.eki.ee/Pire%20Teras,%20Arvo%20Eek.pdf "Arhiivikoopia". Originaali arhiivikoopia seisuga 3. august 2016. Vaadatud 25. juunil 2016.{{netiviide}}: CS1 hooldus: arhiivikoopia kasutusel pealkirjana (link) http://www.kirj.ee/public/Linguistica_Uralica/2009/issue_4/ling-2009-4-313-315.pdf
Pedro Troglio

Pedro Antonio Troglio (sündinud 28. juulil 1965 Buenos Aireses) on Argentina endine jalgpallur, poolkaitsja. Argentina jalgpallikoondises mängis ta aastatel 1987–1990 21 mängu ja lõi 2 väravat. Pedro Troglio veebisaidil National Football Teams (inglise)
Alberto Acosta

Alberto Federico Acosta Tabizzi (sündinud 23. augustil 1966 Arocenas) on Argentina endine jalgpallur, ründaja. Argentina jalgpallikoondises mängis ta aastatel 1992–1995 19 mängu ja lõi 3 väravat. Alberto Acosta veebisaidil National Football Teams (inglise)
Claudio Biaggio

Claudio Darío Biaggio (sündinud 2. juulil 1967 Santa Rosas) on Argentina endine jalgpallur, ründaja. Argentina jalgpallikoondises mängis ta 1995. aastal ühe mängu. Claudio Biaggio veebisaidil National Football Teams (inglise)